CONSILIUL LOCAL AL MUNICIPIULUI


       S I G H I Ş O A R A

 




H O T Ă R Â R E A  NR. 23






       din 23 februarie 2012

privind modificarea cotei de impozit la impozitul pe clădiri pentru FUNDAŢIA  VERITAS    SIGHIŞOARA
        
Consiliul local al municipiului Sighişoara ;

Având în vedere expunerea de motive a Primarului municipiului cu propunerea de modificare a cotei de impozit la impozitul pe clădiri pentru FUNDAŢIA  VERITAS    SIGHIŞOARA;

            Având în vedere solicitarea Fundaţiei VERITAS, cu sediul în Sighişoara, P-ţa Cetăţii nr.8, C.F. 13733291, de a i se modifica cota de impozit pe clădiri pentru clădirile pe care le deţine la adresele: Sighişoara, str. Hermann Oberth nr.25 şi str.Horia Teculescu nr.34-36, judeţul Mureş, ţinându-se cont de activităţile pe care aceasta le desfăşoară, precum şi de cheltuielile pe care le-a efectuat pentru organizarea şi funcţionarea activităţii;

         Având în vedere raportul de specialitate al Biroului Impozite şi Taxe, prin care se motivează modificarea cotei de impozit la impozitul pe clădiri pentru Fundaţia VERITAS ;

         Având în vedere prevederilor art. 253, alin.(1) şi (2) din Legea nr.571/2003 privind Codul fiscal, cu modificările şi completările ulterioare;


Având în vedere avizele favorabile ale tuturor comisiilor pe domenii de specialitate;
         În baza art.36, alin.(4), lit.c), art.45, alin.(2), lit.c), art.115, alin.(1), lit.b)  din Legea administraţiei publice locale nr.215/2001, republicată, cu modificările şi completările ulterioare;
H O T Ă R Ă Ş T E :

         Art.1. Se stabileşte pentru anul 2012 cota de impozit la impozitul pe clădiri, pentru Fundaţia VERITAS, la 0,25%, pentru clădirile pe care le deţine la adresele: Sighişoara, str. Hermann Oberth nr.25 şi str.Horia Teculescu nr.34-36, judeţul Mureş. 

         Art.2. Cu ducerea la îndeplinire a prevederilor prezentei se încredinţează Biroul Impozite şi Taxe.

PRESEDINTE DE SEDINTA, 






Sorin-Virgil Savu










Contrasemneaza:






             


Secretarul municipiului,










Cristina Bîrsan

(Prezenta hotărâre s-a adoptat cu unanimitate de voturi)

Prezenta s-a difuzat astfel:

2 ex. dos. Instituţia Prefectului – Judeţul Mureş ;

1 ex. dos. şedinţă ;

1 ex. dos. hotărâri;

1 ex. Primar;

1 ex. Viceprimar;

1 ex. Consilieri;

1 ex. Direcţia economică ;

1 ex. Biroul impozite şi taxe ;

1 ex. Fundaţia Veritas

10 ex.BC/FM

